OzLabs/hebrew-wiki-articles huggingface dataset:
פרוסולה

פרוסולה (בכתיב לועזי: Frossoula) הייתה אוניית מעפילים. אורגנה במסגרת עליית אף על פי על ידי פעילי ההעפלה ז'אן ארון ואברהם סטבסקי, ללא מלווים מאנשי כוחות המגן העבריים, ללא אמצעי קשר עם מפקדותיהם בארץ ישראל או תיאום עם מוסד ציוני מוכר. 

== תולדותיה ==
הפליגה מרומניה ב-25 במאי 1939 כשעל סיפונה 650 מעפילים יהודים שברחו מצ'כיה. בדרך הבחין רב החובל כי כלי שיט של הבריטים עוקבים אחרי האונייה ונכנס לעגון בנמל טריפולי בלבנון. שם גם נקנו סירות שישמשו בהמשך להורדת מעפילים. משם המשיכה האנייה לנמל ביירות בתקווה לזכות לסיוע הקהילה היהודית וחברת "אליאנס" שהשפעתם בעיר הייתה רבה.

ב -16 ביוני עגנה "פרוסולה" בביירות. הנציב העליון הצרפתי אישר גם ירידת אנשים לחוף ואשפוז החולים וזאת למרות מחאות הקונסול הבריטי. לאחר 5 שבועות, בלחץ הבריטים, הועלו המעפילים על האונייה וסולקו לים הפתוח.

כעבור מספר ימים הועברו בלב ים, בתנאים קשים במיוחד, לאוניית המעפילים "טייגר היל".

== לקריאה נוספת ==
*יהודה ואלך (עורך), אטלס כרטא לתולדות ה"הגנה", ירושלים: הוצאת כרטא, 1991, עמ' 49.
* אבנרי, אריה. מולוס עד טאורוס: עשור ראשון להעפלה 1934-1944. תל אביב: יד טבנקין, 1985. 
== קישורים חיצוניים ==
*[http://www.amutayam.org.il/?CategoryID=304&ArticleID=426&SearchParam=%D7%A4%D7%A8%D7%95%D7%A1%D7%95%D7%9C%D7%94 "פרוסולה"], באתר מוזיאון ההעפלה וחיל הים
* [http://184.173.197.201/~sefarad/lm/048/page34.html The Black Rose Transport], מאת המעפיל קארל האז'ק
* [http://www.ledorot.gov.il/new_pdf/69743.pdf סיפורו של המעפיל טומי קולקה], אז בן 9, באתר "לדורות"
* [http://collections1.yadvashem.org/notebook_ext.asp?item=3698668 מידע על ההפלגה], באתר האינטרנט של יד ושם ותצלומים: [http://collections1.yadvashem.org/notebook_ext.asp?item=81625], [http://collections1.yadvashem.org/notebook_ext.asp?item=83886], [http://collections1.yadvashem.org/notebook_ext.asp?item=81870], [http://collections1.yadvashem.org/notebook_ext.asp?item=82630], [http://collections1.yadvashem.org/notebook_ext.asp?item=82130]

קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1939
קטגוריה:אוניות מעפילים בשירות עליית אף על פי
קטגוריה:ציונות בצ'כיה
קופאווה

הר הגעש קוֹפאווה (בספרדית: Volcán Copahue) הוא הר געש שכבתי, על הגבול שבין צ'ילה (מחוז ביוביו) לארגנטינה (פרובינציית נאוקן). על פסגת ההר יש תשעה לועות געשיים לאורך קו של כ-2 קילומטרים, והלוע שבפסגה המזרחית מכיל אגם לוע מלוח וחומצי שקוטרו כ-300 מטרים. במהלך המאה ה-20, פלטו התפרצויות געשיות שמקורן באגם הלוע, סלעים פירוקלסטיים ורסיסים של גופרית נוזלית, שהתקררה. פירוש השם "קופאווה" בשפת המפוצ'ה הוא "מי גופרית".

==גאולוגיה וגאוגרפיה==
קופאווה שוכן על תשתית של סלעי משקע וסלעים געשיים, שנוצרו בזמן האאוקן או הפליוקן. הר הגעש של ימינו שוכן באזור פעיל געשית, כשקלדרה מהפליוקן, קאוויווה דל אגריו ((Caviahue (Del Agrio)), שמידותיה 20 ק"מ על 15 קילומטרים, שוכנת מזרחית לקופאווה.

הר הגעש הנוכחי הפך פעיל בערך לפני 1.2 מיליון שנים, והקלדרה הנוכחית, טראפה-טראפה (Trapa-Trapa), נוצרה בין לפני 600,000 שנים ל-400,000 שנים, ופלטה זרמים פירוקלסטיים חזקים, שהגיעו עד למרחק של 37 קילומטרים מהר הגעש.

מבנה הר הגעש הנוכחי הוא של חרוט מגן מוארך, שרוחבו המקסימלי 22 קילומטרים ורוחבו המינימלי 8 קילומטרים. במהלך ההולוקן, התרחשו בהר לפחות שש התפרצויות געשיות, כשהאחרונה בהם התחוללה ב-22 בדצמבר 2012, והשירות הגאולוגי של צ'ילה (SERNAGEOMIN) הכריז עקב כך מצב כוננות אדום. הלוע המזרחי ביותר (והפעיל ביותר), מכיל אגם לוע המכונה "אל אגריו" (El Agrio) שה-pH שלו נע בין 0.18 ל-0.30. אף על פי שהאגם התרוקן כליל בהתפרצות של שנת 2000, הוא חזר מאז לממדיו הקודמים. מתחת ליציאה המזרחית של אגם הלוע נובעים מעיינות חמים חומציים, שתורמים לחומציות של הנהר אגריו (Río Agrio). אזור נוסף של מעיינות חמים שוכן בקלדרת קאוויווה דל אגריו, כ-7 קילומטרים צפונית מזרחית לפסגה.

==קישורים חיצוניים==

* [http://www.volcano.si.edu/world/volcano.cfm?vnum=1507-09=&volpage=photos Copahue] תמונות והסברים מאתר Global Volcanism Program

==הערות שוליים==

אגם הלוע בפסגה המזרחית של הר הגעש קופאווה

קטגוריה:ערכים שבהם תבנית בריטניקה אינה מתאימה
קטגוריה:הרי האנדים
קטגוריה:מחוז ביוביו
קטגוריה:אגמי לוע
קטגוריה:צ'ילה: הרי געש
קטגוריה:ארגנטינה: הרי געש
קטגוריה:גבול ארגנטינה–צ'ילה
היינריך גלאריאן

היינריך גלאריאן (גם הנריקוס גלאריאנוס, בגרמנית: Heinrich Glarean; יוני 1488 – 28 במרץ 1563) היה תאורטיקאי מוזיקה, משורר והומניסט שווייצרי. הוא נולד במוליס בקנטון גלארוס (ומכאן שמו) ומת בפרייבורג.

== קורות חייו ==
לאחר הכשרה מוזיקלית יסודית בגיל צעיר, נרשם גלאריאן לאוניברסיטת קלן, שם למד תאולוגיה, פילוסופיה ומתמטיקה נוסף למוזיקה. בשנותיו שם כתב פואמה מפורסמת כמנחה למקסימיליאן הראשון, קיסר האימפריה הרומית הקדושה. זמן קצר לאחר זאת, בבזל, פגש את ארסמוס ובין שני ההומניסטים נקשרה ידידות לכל אורך חייהם.

פרסומו הראשון של גלאריאן בתחום המוזיקה היה כרך צנוע בשם Isogoge in musicen שיצא לאור בשנת 1516. בחיבורו זה הוא דן באלמנטים הבסיסיים של המוזיקה; קרוב לוודאי, שהספר שימש להוראה. אבל ספרו המפורסם ביותר, אחת העבודות המפורסמות ורבות ההשפעה ביותר בתאוריית המוזיקה שנכתבו בתקופת הרנסאנס, היה ה"דודקאכקורדון", שאותו הוציא לאור בבזל בשנת 1547. העבודה כבדת המשקל כוללת כתבים על פילוסופיה וביוגרפיה נוסף לתאוריית המוזיקה, ומקיפה לא פחות מ-120 יצירות שלמות מאת מלחינים בני הדור הקודם (בהם ז'וסקן, אוקכם, יאקוב אוברכט, היינריך איזאק ורבים אחרים). הספר, בשלושה חלקים, נפתח במחקר של
בואתיוס, שכתב בהרחבה על מוזיקה במאה ה-6; הוא מתאר את השימוש במודוסים בקנטוס פלאנוס (למשל במזמור גרגוריאני ומונופוניה; והוא מסתיים במחקר מקיף על השימוש במודוסים בפוליפוניה.
מודוסים גלאריאניים
עיקר חשיבותו של ה"דודקאקורדון" (מילולית, "כלי בן 12 מיתרים") הוא בהנחה של גלאריאן, שלמעשה קיימים שנים-עשר מודוסים, לא שמונה, כפי שסברו במשך שנים רבות, למשל, בכתביו של התאורטיקאי בן זמנו פייטרו ארון. ארבעת המודוסים הנוספים כוללות צורות אותנטיות ופלגליות של המודוס האאולי (מודוסים 9 ו-10) והיוני (מודוסים 11 ו-12) - המודוסים המקבילים לסולמות מינור ולמז'ור, בסדר זה. גלאריאן אף הרחיק לכת ואמר, שהמודוס היוני הוא המקובל ביותר בשימוש מצד מלחינים בני זמנו.

השפעת מחקריו הייתה עצומה. תאורטיקאים רבים בשנים הבאות, בהם צארלינו, קיבלו את שנים-עשר המודוסים שלו, ואף כי ההבדל בין הצורות הפלגלית והאותנטית של המודוסים איננו מהווה עוד עניין לדון בו בימינו (כך שמספרם ירד לשישה), ההסבר שנתן גלאריאן למודוסים עודנו בשימוש כיום.

גלאריאן היה ממתנגדי הרפורמציה, על אף התפעלותו הקודמת ממרטין לותר.

== לקריאה נוספת ==
<div class="mw-content-ltr">
* Clement A. Miller, "Heinrich Glarean." The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. 
* Gustave Reese, Music in the Renaissance. New York, W.W. Norton & Co., 1954. 
* Oliver Strunk, Source Readings in Music History. New York, W.W. Norton & Co., 1950.
* A facsimile of Dodecachordon, http://imslp.org/wiki/Dodecachordon_(Glareanus,_Henricus)
</div>

== קישורים חיצוניים ==

* 
<div class="mw-content-ltr">
* [https://web.archive.org/web/20090623083723/http://www.dm.unipi.it/~tucci/fortuna_DER.html A source of the "Dodekachordon"]</div>
* [http://courses.ttu.edu/musictheory/MUTH5320-H.O.T.I/Readings/Glarean%20-%20Dodecachordon.pdf "דודקאקורדון", המכון האמריקאי למוזיקולוגיה, 1965]

==הערות שוליים==

קטגוריה:תאורטיקאי מוזיקה
קטגוריה:משוררים שווייצרים
קטגוריה:מוזיקה של הרנסאנס
קטגוריה:מורים למוזיקה
קטגוריה:הומניסטים מתקופת הרנסאנס
קטגוריה:ילידי 1488
קטגוריה:נפטרים ב-1563
מכה שנייה

אח"י תנין. על פי פרסומים זרים צוללות דולפין AIP מותאמות לשיגור טילים גרעיניים לטווח של 1,500 ק"מ, ובכך מעניקות לישראל יכולת מכה שנייה גרעינית.]]
מכה שנייה הוא מושג המתאר מצב בו אדם או מדינה, החוששים או צופים שיושמדו בעתיד, משאירים מישהו שינקום את נקמתם לאחר מכן. הדבר נועד ליצור הרתעה שאמורה למנוע את השמדת האדם או המדינה, מחשש לנקמה.

רעיון המכה השנייה הפך לידוע בזמן מרוץ החימוש בתקופת המלחמה הקרה, עם פיתוחה של הפצצה הגרעינית, כאשר לראשונה בהיסטוריה נפתחה אפשרות מעשית להשמדת מדינה שלמה בבת אחת. נוצר צורך ליצור הרתעה שגם אחרי השמדה מוחלטת של המדינה תהיה נקמה ודאית.

דוגמה לאיום במכה שנייה הוא חימוש צוללות (אשר יכולות לשהות הרחק מהמדינה המותקפת והן קשות לאיתור) בטילים גרעיניים על מנת שיוכלו להגיב נגד מדינה תוקפת בצורה עצמאית במידת הצורך ועל פי פקודות שניתנו מראש. בתוכנית הגרעין הישראלית, אפשרות זו מכונה "ברירת שמשון", על שם הסיפור המקראי של שמשון הגיבור, אשר קרא "תָּמוֹת נַפְשִׁי עִם-פְּלִשְׁתִּים", ומת תוך כדי שהרג את אויביו. 

מצב זה רלוונטי גם בתחומים כגון תורת המשחקים, הדנה בין השאר במעשה של שחקן המשחק בתנאי חוסר ידיעה לגבי מה יעשה השחקן השני, תוך חשש מתגובתו.

==דוגמאות==
* על פי פרסומים זרים צוללות דולפין AIP מותאמות לשיגור טילי שיוט שפותחו בישראל (על פי פרסומים שונים מדובר בטילי פופאי), שניתן לחמש אותם גם בראשי קרב גרעיניים לטווח של 1,500 ק"מ, ובכך מעניקות לישראל יכולת "מכה שנייה" גרעינית, למקרה שתותקף בנשק גרעיני.

== ראו גם ==
* השמדה הדדית מובטחת
* מכה ראשונה
* כשל קטלני
* נשק יום הדין
* פצצה מומלחת

== לקריאה נוספת ==
* מיכאל כהן, "תוכניות המגירה למלחמת עולם שלישית: זירת המזרח התיכון 1954-1945", מערכות, תל אביב, 1998

== קישורים חיצוניים ==
* נועם אופיר, [http://www.iaf.org.il/613-19812-he/IAF.aspx הפרדוקס הבליסטי - מי הראשון שיתן "מכה שנייה"?], בטאון חיל האוויר, 1 בפברואר 2002
* משה חלמיש, [http://www.jdn.co.il/news/171798 עולם הדממה ואפקט המכה השנייה], באתר JDN
* 

==הערות שוליים==

קטגוריה:תורת המשחקים
קטגוריה:אסטרטגיה
קטגוריה:מושגים ומונחים במלחמה הקרה
עיצור ענבלי, מחוכך, אטום

עיצור ענבלי מחוכך אטום מצוי בשפות מדוברות מועטות ביותר. סימן ה־IPA לעיצור הוא /q͡χ/. כדי לבטא עיצור זה יש לבטא את העיצורים [] ו־[] בו זמנית. העיצורים q͡χ ו-q͡χʷ קיימים בקברדנית והיו קיימים בפרוטו-צ'רקסית.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| צ'רקסית 
| кхъэ 
| [qχa]
| 'קבר' 
| ניב קברדנית
|}

==ראו גם==

ענבלי, מחוכך, אטום
Filmation

אולפני פילמיישן (באנגלית: Filmation Associates) היא חברת הפקה שהפיקה תוכניות טלוויזיה, הן לייב אקשן והן אנימציה, במחצית השנייה של המאה ה-20, כגון הי-מן ושליטי היקום ומסע בין כוכבים: סדרת האנימציה. ממוקם ברדסה, קליפורניה, אולפן האנימציה נוסד בשנת 1963. המייסדים של Filmation והמפיקים העיקריים היו לו שימר ונורם פרסקוט.

הסימן המסחרי של הפקות החברה, החל בשנת 1969 היה כיתוב של "הופק על ידי" מסתובב (ובחלק מהתוכניות גם הכיתוב "מפיקים") בסוף רשימת הקרדיטים של תוכניות Filmation (ובהפקות מאוחרות יותר, גם כחלק מרצף הפתיחה), ככלי אשר נוצר, כך משערים, על מנת להעניק לפרסקוט ולשימר הכרה שוות-ערך. בעבר, שמו של שימר הונח מעל שמו של פרסקוט. עם זאת, הפקות Filmation המאוחרות מיוחסות רק לשימר, בצורה של חתימת-ידו ("לור שימר, מפיק [אחראי]"), החל מהסדרה "Gilligan's Planet" (1982).

רבות מהתוכניות שלה, בעיקר ההפקות של שנות ה-70 המאוחרות ושל שנות ה-80, הצטיינו בעיקר בהקניית שיעורים לחיים (מוסר השכל אשר הוסבר על ידי דמות מפתח, באופן ידידותי לילדים) באפילוג של כל פרק.

== הפקות בולטות לאורך השנים ==
=== סדרות ===
* מסע בין כוכבים: סדרת האנימציה (1973 – 1974)
* הי-מן ושליטי היקום (1983 – 1985)
* אלברט השמן והילדים של קוסבי (1984 – 1985)
* שי-רה נסיכת הכוח (1985 – 1987)

=== סרטים ===
* בחזרה לארץ עוץ (1972)
* אי המטמון (1973)
* אוליבר טוויסט (1974)
* שלגיה ושבעת הענקים (1980) 
* הי-מן ושי-רה: סוד החרב (1985)
* פינוקיו וקיסר הלילה (1987)
* שלגיה: מאושרים לנצח (1989)

==קישורים חיצוניים==

קטגוריה:אולפני הנפשה
קטגוריה:חברות אמריקאיות
הגנת צ'יגורין

הגנת צ'יגורין היא פתיחת גמביט במשחק השחמט הקרויה על שמו של מיכאיל צ'יגורין, שחמטאי רוסי שדורג בין עשרת הטובים בעולם בין השנים 1884 ל-1902.

המהלכים הראשונים בה הם: 1. ד4 ד5 2. ג4 פג6 וסימנה הבינלאומי הוא D07.

== שימוש ==
בפתיחה זו מפר השחור כמה עקרונות בסיסיים של הפתיחה: הוא לא שומר על הרגלי המרכזי ב-ד5, חוסם את רגלי ג', ומוכן להחליף את הרץ השחור בפרש. בתמורה מקבל השחור פתוח מהיר ולוחץ עם כליו על המרכז. 

אלכסנדר מורוזביץ' רב אמן רוסי, המדורג במקום ה-9 בעולם בשחמט עם 2770 נקודות, לפי דירוג פיד"ה, הוא אחד הבודדים בצמרת העולמית שמשתמש בפתיחה זו, אף על פי שבשנות השמונים השתמש וסילי סמיסלוב אלוף העולם בשחמט בשנים 1957–1958 בפתיחה זו במשחק נגד גארי קספרוב. מורוזביץ גם פרסם ספר על פתיחה זו.

התאוריה המודרנית גורסת כי על הלבן לשחק 3.פג3 

לשחור שתי תשובות אפשריות: 

3....פו6 שעליו ניתן להגיב ב-4. פו3 או 4. ג:ד5 פ:ד5 5. פו3 לשחור מספר אפשרויות אך הלבן אמור להשיג יתרון מסוים, ובדרך כלל מרכז שולט כאשר לשחור אין משחק נגדי כפי שהוא משיג בהגנת גרונפלד.

3...ד:ג4 שעליו מגיב הלבן 4. ד5. תשובות אפשריות הן 4...פא5 (המרת כלי בשלושה רגלים לאחר 5. מהא4+) או 4...פה5 שעליו הלבן יכול להגיב ב-5. פו3 או 5. ו4 השחור יכול לענות 5...פד7, 5....פז6 5...פז4 שעל כולם הלבן עונה 6. ה4

=== הדגמת ההסתעפות 3. ג:ד5 מה:ד5 - 18 משחקים===

{| class="toccolours" style="float: CENTER;margin-right: 0" 
| 
|}

משחקי הדגמה

=== הדגמת ההסתעפות 3. פו3 - 26 משחקים===

{| class="toccolours" style="float: CENTER;margin-right: 0" 
| 
|}
משחקי הדגמה

=== הדגמת ההסתעפות 3. ג:ד5 מה:ד5 - 18 משחקים===

{| class="toccolours" style="float: CENTER;margin-right: 0" 
| 
|}

משחקי הדגמה

=== הדגמת ההסתעפות 3. פג3 פו6 4. פו3===

{| class="toccolours" style="float: CENTER;margin-right: 0" 
| 
|}

משחקי הדגמה

=== הדגמת ההסתעפות 3. פג3 פו6 4. ג:ד5 פ:ד5 5. פו3===

{| class="toccolours" style="float: CENTER;margin-right: 0" 
| 
|}

משחקי הדגמה

=== הדגמת ההסתעפות 3. פג3 ד:ג4 4. ד5 פא5 ===

{| class="toccolours" style="float: CENTER;margin-right: 0" 
| 
|}

משחקי הדגמה

=== הדגמת ההסתעפות 3. פג3 ד:ג4 4. ד5 פה5 ===

{| class="toccolours" style="float: CENTER;margin-right: 0" 
| 
|}

משחקי הדגמה

==הערות שוליים==

קטגוריה:פתיחות שחמט
הגנה אוסטרית

הגנה אוסטרית או הגנה סימטרית הוא סוג של פתיחת גמביט במשחק השחמט. המהלכים הראשונים בו הם:
*1. ד4 ד5
*2. ג4 ג5

הפתיחה מתוארת בכתב לראשונה בספר משנת 1604 שנכתב על ידי אלסנדרו סלביו. הפתיחה מכונה הגנה אוסטרית משום שנחקרה על ידי האוסטרי הנס הברדיץ', הנס מולר ורב האמן ארנסט גרינפלד. השחור חוזר על מסעי הלבן בצורה סימטרית, ומומחי התאוריה סבורים שהלבן אמור להשיג עדיפות והשחור יכול לכל היותר להשיג תיקו. 

הגנה זו נחשבת לכלי יעיל במיוחד מול שחקנים תוקפניים, כיוון שהיא מייצרת עמדות סימטריות עם מעט אפשרויות לתקיפה ישירה. למרות זאת, מדובר בפתיחה עם פוטנציאל רב עבור השחור, במיוחד אם הוא מצליח להימנע מטעויות ולשחק בדיוק רב.<ref></ref> 

==3. ג:ד5==
לרוב עונה הלבן 3. ג:ד5 כאשר מסעים אחרים יכולים להעביר את המשחק להסתעפויות מוכרות מגמביט המלכה הנרצה או מהגנת טאראש.

לא טוב לשחור לענות 3...מה:ד5 כי 4. פו3 ג:ד4 5. פג3 מהא5 6. פ:ד4 או 5....מהד8 6. מה:ד4 מה:ד4 7. פ:ד4 מביאים ליתרון גדול ללבן. 

התאוריה המודרנית גורסת כי על הלבן להחליף רגלים ג:ד5 פו6 ולאחר מכן לשחק 4. ה4 פ:ה4 5. ד:ג5 פ:ג5 6. פו3 ה6 7. פג3 ה:ד5 8. מה:ד5 כאשר עמדתו המפותחת של הלבן על הלוח הפתוח נותנת לו יתרון ברור.

==הערות שוליים==

קטגוריה:פתיחות שחמט
הגנת מרשל

הגנת מרשל היא פתיחת גמביט במשחק השחמט, שסימנה הבינלאומי הוא D06. הפתיחה נחשבת להסתעפות מפוקפקת של גמביט המלכה הנדחה. פרנק מרשל, שחמטאי אמריקני, אחד מחמשת רבי האמנים המקוריים ומתמודד על אליפות העולם בשחמט (מול עמנואל לסקר ב-1907); אלוף ארצות הברית במשחק המלכים בשנים 1909-1936 נקט בפתיחה זו בשנות ה-20 של המאה ה-20 אך הפסיק להשתמש בה לאחר שהפסיד לאלכסנדר אלכין בתחרות באדן-באדן בשנת 1925.

המהלכים הראשונים בה הם: 1. ד4 ד5 2. ג4 פו6

== 3.פג3==
הלבן יכול להתעלם מהמסע השני של השחור, ובדרך זו לחזור לקווים הרגילים של גמביט המלכה הנדחה לאחר 3...ה6, להגנה הסלבית לאחר 3...ג6 או לגמביט המלכה הנרצה לאחר 3...ד:ג4 או להגנת גרונפלד לאחר 3...ז6.

==3. ג:ד5 פ:ד5 ==
המשך מקובל. אם שחור משחק 3...מה:ד5 4. פג3 מהא5 5. רד2

התאוריה המודרנית גורסת כי על הלבן להחליף רגלים ג:ד5 פ:ד5 ולאחר מכן לשחק 4.פו3 ולא את המסע הברור אך הפחות מוצלח ה4. במקרה הטוב ביותר לשחור הוא יוכל להגיע לעמדה אופיינית של הגנת גרונפלד עם טמפו פחות.

==הערות שוליים==

קטגוריה:פתיחות שחמט
הגנה בלטית

הגנה בלטית הוא סוג של פתיחת גמביט במשחק השחמט. המהלכים הראשונים בו הם:
*1. ד4 ד5
*2. ג4 רו5

את ההגנה הבלטית מכנים לעיתים הגנת גראו או הגנת שחוביץ. זו הסתעפות לא מקובלת של גמביט המלכה הנדחה. ברוב ההסתעפויות לשחור קשיים לפתח את הרץ באגף המלכה. ההגנה הבלטית פותרת את הבעיה בצורה רדיקלית ומוציאה את הרץ מיידית. להגנה זו אין אוהדים רבים בצמרת העולמית של השחמט, אם כי רבי האמנים פאול קרס ואלכסנדר שירוב השתמשו בה מדי פעם. 

==3. ג:ד5==
==3. פו3==
==3. מהב3 ==
==3. פג3==
==3. ה3== 

התאוריה המודרנית גורסת כי על הלבן להחליף רגלים ג:ד5 ר:ב1 ולאחר מכן לשחק 4. מהא4+ ג6 5. צ:ב1 מה:ד5 6. פו3 פד7 7. רד2 פזו6 8. ה3 פב6 כאשר ללבן יתרון עמדתי קל לאחר 9. מהא5 או משחק הרפתקני לאחר 9. מהג2
==הערות שוליים==

קטגוריה:פתיחות שחמט
מדעי היהדות (כתב עת)

מדעי היהדות (כותר אנגלי: Jewish Studies) הוא כתב עת מדעי ושנתון של האיגוד העולמי למדעי היהדות, השוכן בקמפוס הר הצופים של האוניברסיטה העברית.

כתב העת נוסד בתחילת שנת ה'תשל"א (סוף 1970), כותרו הראשון היה "ידיעון – האיגוד העולמי למדעי היהדות". במשך השנים השתתפו בו חוקרים במדעי היהדות מרחבי תבל. בשנת ה'תשס"ט 2009, ערכו את "מדעי היהדות" גרשון בקון, איתמר גרינוולד ומנחם הירשמן. כל גיליון "מדעי היהדות" מכיל חלק מחקרים וחלק סקירות קצרות על כותרים חדשים בתחום מדעי היהדות.

בין המשתתפים במדעי היהדות: אפרים אלימלך אורבך, משה אידל, נחם אילן, יעקב אלבוים, חנוך אלבק, מנחם אלון, שולמית אליצור, דניאל בויארין, עידו בסוק, ישראל ברטל, יצחק ברנד, ישעיהו גפני, זאב גריס, יהושע גרנט, אברהם דוד, יוסף דן, אבנר הולצמן, גתית הולצמן, אביעד הכהן, חגית הלפרין, שמואל ורסס, יעקב זוסמן, יאיר זקוביץ, גלית חזן-רוקם, עמנואל טוב, ציפי יבין, שלם יהלום, שרה יפת, רימון כשר, יהודה ליבס, חננאל מאק, שגית מור, שלמה מורג, אברהם מלמד, דליה מרקס, מרדכי נדב, הלל נוימן, חנה ספראי, מעוז עזריהו, שמחה עמנואל, חביבה פדיה, עזרא פליישר, ישראל קולת, ישי רוזן-צבי, שלום רוזנברג, ישראל רוזנסון, מיכאל ריגלר, דב שוורץ, גרשון שקד, סמדר שרלו, ישראל משה תא-שמע ויוסף תבורי.

==קישורים חיצוניים==
* 

קטגוריה:ישראל: כתבי עת מדעיים
קטגוריה:ישראל: כתבי עת למדעי היהדות
Der Jude

Der Jude (גרמנית: 'היהודי'; נהגה: "דֶר יוּדה"; מקובלים גם התעתיקים היידים והיידים למחצה "דער יודע", "דער יודה") היה כתב עת יהודי הגותי וספרותי שנוסד על ידי מרטין בובר בעיצומה של מלחמת העולם הראשונה, והופיע בין השנים 1916 עד 1928.

עורך כתב העת היה בובר, ולצדו שימשו כעורכים: מקס מאייר (Mayer), מקס מאייר פרֶגר (Mayer Präger), גוסטב קרויאנקר (Krojanker), ארנסט סימון וזיגמונד קצנלסון (Kaznelson). כתבו בו מאמרים: תיאודור בהר, אלברט הלמן, הנס זקס, יעקב קלצקין, הוגו ברגמן, מקס איזידור בודנהיימר, ארנו נאדל, הוגה הדעות אהרן דוד גורדון, החלוץ ואיש העלייה השלישית, אליהו רפפורט ואחרים. שני סיפורים של פרנץ קפקא פורסמו בו לראשונה, "תנים וערבים" ו-"דין וחשבון לאקדמיה". גרשם שלום הביע ביקורת על הלכי רוח שהובעו במאמרים בתקופת מלחמת העולם, אבל גם שמח על מאמריו של א"ד גורדון, והעריך את המאמץ ששוקע בו, ועל כך שוחח עם בובר. 

חלק מארכיונו הובא עם עלייתו של בובר לארץ ישראל, אשר הביא עמו את ארכיון כתב העת, והוא שמור בארכיון הספרייה הלאומית, יחד עם שאר עזבונו הספרותי.

==לקריאה נוספת==
<div class="mw-content-ltr">
* Eleonore Lappin, Der Jude. Monographie einer Zeitschrift, 1916-1928, Ph.D. dissertation, Hebrew University of Jerusalem, 1995.
</div>

== קישורים חיצוניים ==

* [https://sammlungen.ub.uni-frankfurt.de/cm/periodical/titleinfo/3101111 עותקים סרוקים של כתב העת] באתר Compact Memory
* אברהם ברקאי, פול מנדס-פלור, [http://www.kotar.co.il/kotarapp/index/Chapter.aspx?nBookID=95345381&nTocEntryID=95348147 (על "Der Jude") תולדות יהודי גרמניה בעת החדשה, ד], ירושלים: הוצאת מרכז שזר, באתר כותר

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עיתונות יהודית
קטגוריה:גרמניה: כתבי עת
חיים ראובני

חיים ראובני הוא מנהל יחידת עור ילדים בבית החולים סורוקה שבבאר שבע. ניהל את בית החולים בין השנים 1995-1989.

==ביוגרפיה==
ראובני סיים בשנת 1973 את לימודיו בפקולטה לרפואה ע"ש רפפורט בטכניון בחיפה. ראובני התמחה ברפואת ילדים בבית החולים סורוקה ועשה התמחות-על ברפואת עור באוניברסיטת ייל שבארצות הברית. 

==קישורים חיצוניים==
* 

קטגוריה:מנהלי המרכז הרפואי האוניברסיטאי סורוקה
קטגוריה:רופאי עור ישראלים
קטגוריה:רופאי ילדים ישראלים
קטגוריה:בעלי תואר דוקטור לרפואה מהטכניון - מכון טכנולוגי לישראל
ניפגש בסיבוב

ניפגש בסיבוב הוא שעשועון קומי, התוכנית משודרת בעיקר בימי חנוכה בערוץ הילדים. לכל תוכנית מגיעים ארבעה ילדים. הילדים שמגיעים לתוכנית נשאלים שאלות בזמן שהם עושים דברים שונים ולא רגילים. בתוכנית 4 שלבים. בכל שלב נפסל מתמודד אחד. את כל מי שנפסל ראיינו ב-3 העונות הראשונות נוי והדר, וב-2 העונות האחרונות מאי סספורטס.
בעונה הראשונה הופיעה דמותו של אנטיוכוס (שראל פיטרמן) שנהג להתעלל במתמודדים ולכתוב מכתבי הערצה לזמר שלומי סרנגה. 

==שלבים==
*שלב ראשון: בשלב הראשון שואלים את המתמודדים שאלות (כגון: מהו הצבע של קבוצת הכדורגל הפועל תל אביב). כל מי שיודע את התשובה ורוצה לענות אליה טובל את הראש בקערה עם עיסה נוזלית, כגון: ריבה, שוקולד ועוד.
*שלב שני: בכל תוכנית השלב השני הוא שונה, לדוגמה: המתמודדים מסתכלים למסך ורואים לכמה שניות תמונות של ידוענים, והם צריכים לזכור מי היו הידוענים.
*שלב שלישי: בשלב השלישי המתמודדים עולים על כיסא מסתובב ועונים על שאלות שהמנחה שואל.
*שלב רביעי: היחיד שמנצח עונה על שאלות (לדוגמה: מה שם הספר החמישי בסדרת הארי פוטר). אם הוא טועה הפרס שמוגרל עובר לאחד הנפסלים. אם הוא צודק הפרס עובר אליו.

===תקופות שידור===
{| class="wikitable"
|-
! עונה !! תקופת שידור
|-
| 1 || חנוכה 2010
|-
| 2 || חנוכה 2011
|-
| 3 || ינואר-פברואר 2012
|-
| 4 || חנוכה 2012
|}

==מנחים==
*טל מוסרי 
*קובי מחט (1-3)
*עודד פז (3-4)
*דון לני גבאי (1)
*שראל פיטרמן (1)
*נוי והדר קרקו (1-3)
*מאי סספורטס (4)
*בן רביאן (4)
* יוגב מיכאלי

== ניפגש בסיבוב - המעבדה ==

ניפגש בסיבוב - המעבדה היא תוכנית המשך לתוכנית "ניפגש בסיבוב". את התוכנית הנחו טל מוסרי ובן רביאן. התוכנית שודרה בערוץ הילדים, העונה הראשונה שודרה מה-28 בנובמבר 2013 עד ל-4 בדצמבר 2013.

העונה השנייה שודרה החל מספטמבר 2014. 

קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:שעשועוני טלוויזיה
דעיכה מעריכית

ערך דועך מעריכית. קבועי דעיכה גדולים גורמים לערך לרדת משמעותית מהר יותר. אנו רואים כאן גרפים עם קבועי דעיכה של 25, 5, 1, 1/5 ו1/25.

דעיכה מעריכית היא תכונה של פונקציה שבה ערך הפונקציה יורד באופן מעריכי כתלות במשתנה הבלתי תלוי, כלומר במרווח קבוע ערך הפונקציה יורד פי ערך קבוע.

בכיתוב מתמטי פונקציה דועכת מעריכית נכתבת בצורה הכללית:
:<math>Y(x) = Y(0) a^{-x}</math>
או עם הלוגריתם הטבעי:
:<math>Y(x) = Y(0) e^{-\lambda x}</math>
כמו גם בצורות אחרות, אשר נוחות בתחומים מסוימים.

==פיתוח ממשוואה דיפרנציאלית==
קצב השינוי של ערך דועך מעריכית עומד ביחס ישר לערכו בכל רגע,
:<math>\frac{d}{dt}A(t) = -\lambda A(t)</math>
עבור הערך <math>A(t)</math> תלוי הזמן עם קבוע יחס חיובי <math>\lambda</math>. פתרון משוואה זו על ידי הפרדת משתנים נותן
:<math>A(t) = A(0) e^{-\lambda t}</math>.

== דעיכת אוכלוסייה ==
כאשר מדובר בקבוצת חלקיקים הדועכים מעריכית, לדוגמה מרמה אנרגטית גבוהה לרמת בסיס, אם נתבונן בחלקיק בודד (מדובר למעשה בהתפלגות פואסונית), צפיפות ההסתברות של אי דעיכה נתונה על ידי
:<math>P(t) = \lambda e^{-\lambda t}</math>

=== זמן אופייני ===
זמן השהייה הממוצע של חלקיק ברמה עד לדעיכה אם כך נתון על ידי
:<math> \langle t \rangle = \int_0^\infty t \cdot P(t)dt = \int_0^\infty t \cdot \lambda e^{-\lambda t}dt = \frac{1}{\lambda} \equiv \tau</math>,
כאן נעשה שימוש באינטגרציה בחלקים, זמן ממוצע זה נקרא זמן אופייני ומסומן ב<math>\tau</math>. על בסיסו ניתן לכתוב את הפתרון למשוואת הדעיכה כך
:<math>A(t) = A(0) e^{-\frac{t}{\tau}}</math>.
לאחר הזמן האופייני הערך יורד ל<math>e^{-1}</math> מערכו ההתחלתי.

כאשר מדובר בדעיכה אקספוננציאלית בזמן עם זמן אופייני של <math>\tau</math>, במישור התדר מתקבל לורנציין עם רוחב של <math>\frac{1}{\tau}</math>.

=== זמן מחצית חיים ===

לאחר זמן זה, יורד הערך למחצית מערכו ההתחלתי. מתוך פתרון משוואת הדעיכה מתקבל כי
:<math>t_{0.5} = \frac{ln 2}{\lambda} = \tau\ln 2</math>.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:פונקציות ממשיות ומרוכבות
תיאנו

תיאנו (ביוונית: Θεανώ; המאה ה-6 לפנה"ס) הייתה מתמטיקאית ורופאה יוונייה, בתו של ברונטינוס, ואחת מ-28 הנשים שהיו תלמידותיו של פיתגורס וחברות באסכולה הפיתגוראית שייסד.

בהמשך הדרך, נישאה תיאנו לפיתגורס, למרות שהייתה צעירה ממנו ב-36 שנה. ביחד נולדו להם 5 ילדים, בהם הפילוסופית מיה.

בעת העתיקה יוחסו לתיאנו מספר מסות ומכתבים. בין השאר ישנם מקורות שמייחסים לה מסה שלא שרדה בנושא יחס הזהב. המחקר המודרני מתייחס לכל הטקסטים שמיוחסים לתיאנו כטקסטים שמהימנותם מוטלת בספק.

==קישורים חיצוניים==
* [http://www.marxists.org/archive/beard/woman-force/ch12.htm Woman As Force in Long History]
* [http://www.drivehq.com/file/df.aspx/shareID8755087/fileID748720418/1979_11-12.pdf Association for Women in Mathematics], p. 12
* [http://www.agnesscott.edu/lriddle/women/theano.htm Biographies of Women Mathematicians]

קטגוריה:קצרמר פילוסופים
קטגוריה:פילוסופים של העת העתיקה
קטגוריה:מתמטיקאים מיוון העתיקה
קטגוריה:פילוסופים קדם-סוקרטים
קטגוריה:מתמטיקאיות יווניות
גורן (מסע בין כוכבים)

ביקום הבדיוני של זיכיון "מסע בין כוכבים", הגורן (במקור: Gorn) הם גזע של חייזרים זוחלים דמויי אדם מ-"הגמוניית הגורן".

==היסטוריה בדיונית==
הגורן יצרו קשר עם הסינדיקט "אוריון" כבר בשנת 2154. שמה של ממשלתם, על פי הפרק "Bound" של "מסע בין כוכבים: אנטרפרייז", הוא "הגמוניית הגורן". עם זאת, במשחקי המחשב "Star Trek: Starfleet Command" ו-"Star Trek: Starfleet Command II: Empires at War" ממשלת הגורן מכונה "קונפדרציית הגורן".

בשנת 2267, הגורן יצרו לראשונה מגע עם הפדרציה בססטוס III, אולם אי-הבנה כמעט והובילה למצב של מלחמה (הפרק "Arena" של "מסע בין כוכבים: הסדרה המקורית", בו בובי קלארק גילם את דמות הגורן). למרות שלגורן היו תביעות טריטוריאליות, הפדרציה הקימה התיישבות על כוכב זה בשנת 2371, דבר המעיד כי המתח בין שני הצדדים התרכך מאוחר יותר.

==תיאורים==
הגורן הפכו לאחת מצורות החיים הבדיוניות הפופולריות ביותר ב-"מסע בין כוכבים", בשל העיצוב המרשים של האמן וואה צ'אנג, והאישיות הבלתי נשכחת של הגורן. חיה שורקת ואיטית, אך קטלנית, קפטן הגורן מפגין גם את יכולתו להיות ערמומי ושטני; מצחקק ברשעות לעצמו, בעודו מכין מלכודת עבור קפטן קירק, ולאחר מכן מבטיח לקפטן שאם יסגיר את עצמו, הגורן יהפוך את מותו ל-"רחום ומהיר". הפרק "Arena" נחשב לאחד מהפרקים הקלאסיים של הסדרה.

הגורן סלאר; מתוך הפרק "In a Mirror, Darkly Part II" של "[[מסע בין כוכבים: אנטרפרייז", 2005.]]
במשך שנים, "Arena" הייתה הופעתו היחידה בלייב אקשן של הגורן, למרות ששמו של הגזע הוזכר מעת לעת. בשנת 2005, בפרק של "מסע בין כוכבים: אנטרפרייז" הופיעה דמות של גורן (אם כי ביקום המראה בלבד) בפרק "In a Mirror, Darkly Part II". בפרק זה, גורן (בשם סלאר) היה משגיח על קבוצה של עבדים השייכים לת'וליאנים של יקום המראה, בניסיון טכנולוגיה מספינת החלל מדגם Constitution - ה"דיפאיינט" NCC-1764, אשר הובאה מהיקום "הנורמלי". סלאר הסתתר במסדרונות הספינה, והרג כמה אנשי צוות, עד שנהרג על ידי ג'ונתן ארצ'ר של יקום המראה. לצורך הופעתו, סלאר עוצב והוצג באמצעות אנימציה ממוחשבת, ונראה שונה מהמראה המקורי; השינוי הבולט ביותר היה חסרונן של העיניים המורכבות. סלאר גם זז הרבה יותר מהר מאשר הגורן שבו קפטן קירק נאבק. מאחר שהפרק הכפול "In a Mirror, Darkly" מתרחש כולו ביקום המראה, הקשר שנראה בין אמפריית כדור הארץ לבין היצור איננה סותרת את המגע הראשון עם הגזע שתואר בפרק "Arena".

הגורן הופיעו בסדרה "מסע בין כוכבים: סדרת האנימציה", בפרק "The Time Trap".

ב-2022 הופיעו הגורן בשני פרקים בעונתה הראשונה של הסדרה "מסע בין כוכבים: עולמות חדשים ומשונים", שניהם מתרחשים לפני הפרק "Arena". בפרק הרביעי, "Memento Mori", מופיעה ספינת גורן שמאיימת להשמיד את ה"אנטרפרייז" בפיקודו של פייק. הגורן לא נראים בשום שלב בפרק, מה ששימר את האמירה לפיה בני האדם והגורן לא נפגשו מעולם. בפרק זה מוצגים הגורן כציידים מתוחכמים שאינם מרפים מטרפם עד להשמדתו או לכידתו. בפרק התשיעי בעונה, "All Those Who Wander", נתקלת ה"אנטרפרייז" בגורן פעם נוספת, הפעם במושבת רבייה בה בוקעים אבקועי הגורן, שניזונים על טרף חי שמסופק להם על ידי הבוגרים שמושכים לכוכב ספינות חלל באמצעות אותות מצוקה. גם בפרק זה לא נתקלים אנשי צוות הספינה בגורן בוגר.

==קישורים חיצוניים==
* [http://en.memory-alpha.org/wiki/Gorn Gorn] באתר Memory Alpha (ויקי מסע בין כוכבים)

קטגוריה:מסע בין כוכבים - גזעים
פסאודו קומנדו

פסאודו קומנדו (באנגלית: Pseudocommando) הוא מונח בפסיכיאטריה משפטית המשמש לתיאור רוצחי המונים אשר בזהירות ובשיטתיות תכננו רצח המוני בסגנון של חיילי קומנדו, כאשר במהלכו הם רצחו כמות מסיבית של אנשים ללא הבחנה באמצעות ארסנל רחב של כלי נשק אותו הם הכינו מבעוד מועד. בדרך כלל המניע העיקרי למעשיהם הוא פנטזיית נקמה אישית, שנובעת לכאורה מרגשות עזים של כעס וטינה על כך שחוו השפלה או יחס לא הוגן מצד הזולת. בנוסף, בדרך כלל הם אינם מצפים להישאר בחיים בסוף הטבח ומשום כך הם לעיתים אף עשויים להחליט להתאבד בזירת האירוע.

רוצחי פסאודו קומנדו סבורים בדרך כלל כי מעשיהם מוצדקים מבחינה מוסרית כחלק מנקמה על ההשפלה ו/או היחס הלא הוגן שלו זכו בעבר.

ישנם חוקרים המסווגים את רוצחי ההמונים לשלוש קטגוריות: רוצחי הפסאודו קומנדו, "מחסלי המשפחות" (באנגלית: Family annihilators) אשר רוצחים רק את בני משפחותיהם, ו"רוצחי הפגע וברח" (באנגלית: Hit-and-run killers) אשר מבצעים רצח המוני ומנסים לאחר מכן לברוח מזירת האירוע על מנת שלא להיתפס על ידי הרשויות.

== ראו גם ==
* הטבח בבית הספר היסודי סנדי הוק
* הטבח בווירג'יניה טק
* הטבח בתיכון קולומביין

== קישורים חיצוניים ==
* [http://theweek.com/article/index/237938/why-are-there-so-few-female-mass-murderers מדוע ישנם כל כך מעט נשים שמבצעות רצח המונים?] - פורסם במגזין The Week ב-17 בדצמבר 2012 

==הערות שוליים==

קטגוריה:רצח
גזע חג המולד

גזע חג המולד, גזע יול או גזע העץ של היול הוא מנהג של חג המולד להדליק באח הבית גזע עץ קשה במיוחד. מנהג זה אופייני למדינות צפון אירופה הקרות, בהם מכונה החג בשם "יול", אך גם מקובל בארצות הברית ובבריטניה. בתקופת האימפריה הבריטית, מתיישבים בריטיים הביאו מנהג זה גם לארצות בהם חג המולד חל בחודשי הקיץ (כגון אוסטרליה וניו זילנד).
איור משנת [[1864 - אנשים המביאים לביתם את "גזע חג המולד" מתוך "The Book of Days" מאת רוברט צ'יימברס.]]

בעבר נהוג היה לשרוף גזע עץ שלם שהוכנס אל הבית ברוב טקס לפני החג, ובכך איפשר את חימום הבית במהלך ימי החג הקרים. ההיסטוריון הבריטי הנרי בורן סבר כי מקורו של המנהג במאה השישית או במאה השביעית, והוא מבוסס על מנהג פגאני שקדם לנצרות, וכך גם כתב רוברט צ'יימברס בספרו משנת 1864.

==כינויים==
גזע העץ מכונה "Yule log" או "Yule Clog" באנגליה, ו-"Christklotz", "Christbrand" או "Weihnachtsscheit" בגרמניה.

==קישורים חיצוניים==

* [http://www.culture.gouv.fr/culture/noel/angl/buche.htm מידע על מנהג גזע חג המולד] 

==הערות שוליים==

קטגוריה:מסורות חג המולד
קטגוריה:העץ בשירות האדם
ריקרדו מונטוליבו

ריקרדו מונטוליבו (באיטלקית: Riccardo Montolivo; נולד ב-18 בינואר 1985) הוא כדורגלן עבר איטלקי בעמדת הקשר מרכזי ששיחק במילאן, פיורנטינה ובנבחרת איטליה.

==קורות חייו==
ריקרדו מונטוליבו נולד ב-1985 בקראבאג'ו באיטליה כבן לאנטייה, אישה גרמנייה ילידת קיל ולמרצ'לו מונטוליבו, רופא מרדים איטלקי יליד ברגמו שעבד בבית החולים גליאצי במילאנו. אחי הכדורגלן, לוקה, הוא עורך דין, אך גם מאמן כדורגל. ריקרדו התחיל לימודי כלכלה בברגמו אך עזב אותם לטובת הספורט.
מונטוליבו הוטבל בלידתו בדת הלותרנית אולם הוא מרגיש אתאיסט

==קריירת מועדונים==
מונטוליבו התחיל את הקריירה שלו באטאלנטה ששיחקה אז בסרייה ב'. בגיל 18, הוא ערך את הופעת הבכורה שלו בעונת . הוא שחק 41 משחקים וכבש ארבעה שערים, ועזר למועדון לעלות לסרייה א'. בעונתו הראשונה בסרייה א', הוא שיחק 32 משחקים וכבש שלושה שערים. למרות זאת בסיום העונה שבה אטלנטה לסרייה ב'.

בקיץ 2005 עבר מונטוליבו לפיורנטינה, כאשר אטלנטה שמרה חלק מכרטיס השחקן אבל שנה לאחר מכן פיורנטינה רכשה 100% מכרטיס השחקן. במהלך עונת התקשה לקבל דקות משחק מאחר שמאמן פיורנטינה צ'זרה פראנדלי לא בטח בו בשל חוסר ניסיונו ונתן קרדיט לשחקנים הוותיקים. עונת התחילה טוב עבור מונטוליבו. במחזור הראשון הוא היה מבין המצטיינים במשחק נגד אמפולי ואף כבש שער יוצא דופן. בתחילת שנת 2010, עקב עזיבתם של אז קפטן דריו דניאלי וסגן קפטן מרטין יורגנסן, התמנה מונטוליבו לקפטן של המועדון. בסוף של , מונטוליבו סירב לחתום על הארכת חוזה, ובקיץ 2012 הפך לשחקן חופשי.

במאי 2012 הודיעה מאמן מילאן מאסימו אלגרי על צירופו של מונטוליבו למועדון לקראת העונה הקרובה.
ב-30 באוקטובר 2012, כבש את השער הראשון שלו במילאן בדקה ה-69 אחרי שמילאן נקלעה לפיגור 2-0 מול פלרמו והצליחה לחזור ל-2:2.
ב-25 בנובמבר 2012 לבש לראשונה את סרט הקפטן של המועדון עקב פציעתם של הקפטן הראשי מאסימו אמברוזיני והקפטן המשני כריסטיאן אביאטי.
בסיום עונת שוחרר מהמודעון. ב-13 בנובמבר 2019 הודיע מונטוליבו על פרישה.

==קריירה בינלאומית==
בצעירותו מונטוליבו שיחק בנבחרת איטליה עד גיל 21. ב-10 באוקטובר 2006 הבקיע את שער הניצחון בניצחון 1-2 נגד נבחרת ספרד במסגרת מוקדמות אליפות אירופה בכדורגל עד גיל 21 - 2007. שבוע לאחר מכן הוא ערך את הופעת הבכורה שלו בנבחרת הבוגרת בניצחון 0-2 על .

הוא נכלל בסגל המורחב של איטליה ליורו 2008 על ידי המאמן רוברטו דונאדוני אך לא נכלל בסגל הסופי ליורו.
בקיץ 2008 מונטוליבו השתתף במשחקים האולימפיים. הוא הבקיע שער אחד בארבעה משחקים והודח ביחד עם איטליה ברבע הגמר על ידי . מונטוליבו שיחק במדי הנבחרת האיטלקית גם בגביע הקונפדרציות 2009 ובמונדיאל 2010 כאשר שיחק בכל שלושת המשחקים עקב פציעתו של אנדראה פירלו.

ב-10 באוגוסט 2011 הבקיע מונטוליבו את השער הבינלאומי הראשון שלו במשחק ידידות נגד נבחרת ספרד שנגמר ב-1:2 לאיטליה.

ביורו 2012 ערך מונטוליבו 4 משחקים והגיע עם איטליה לגמר, שם הפסידה 4-0 לנבחרת ספרד.

מונטוליבו זומן לסגל הנבחרת לקראת מונדיאל 2014, אך שבר את קרסולו במשחק הכנה מול נבחרת אירלנד והחמיץ את המונדיאל.

==קישורים חיצוניים==

* 

==הערות שוליים==

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני אטאלנטה
קטגוריה:כדורגלני פיורנטינה
קטגוריה:כדורגלני מילאן
קטגוריה:כדורגלני נבחרת איטליה
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:איטלקים ממוצא גרמני
קטגוריה:כדורגלני יורו 2012
קטגוריה:איטלקים שנולדו ב-1985
בוש דה נואל

250px
250px
בְּוּש דֶה נוֹאֶל (נהגה עם U שורקת, שנשמעת לחלק מהישראלים כמו חיריק או כמו "יוּ", בצרפתית: Bûche de Noël - "גזע עץ של נואל" - או "גזע חג המולד") הוא קינוח מסורתי המוגש בחג המולד בצרפת ובמדינות שהיו בעבר מושבות צרפת.

הקינוח נקרא על שם המנהג להדליק בחג המולד גזע עץ שנקרא "גזע חג המולד" באח הבית.

הקינוח עשוי מעוגת ספוג, ז'נואז המגולגלת לרולדה כשהיא ממולאת בקרם חמאה בטעם שוקולד ומצופה בקרם זה על מנת להידמות לגזע עץ. לעיתים מצפים את העוגה בציפוי אבקת סוכר על מנת לשוות לה מראה של גזע עץ מכוסה שלג. בגרסאות מודרניות של העוגה נעשה שימוש בעוגת שוקולד ולעיתים בגנאש במקום קרם החמאה, או בהוספת טעמים לקרם כגון טעמי קפה. לעיתים משתמשים בפירות יער (אוכמניות, דומדמנית ודובדבנים) על מנת לעטר את העוגה. כמו כן לעיתים נעשה שימוש במרציפן או מרנג לעיטור.

לא ידוע מקורה של העוגה, אולם קיים תיעוד היסטורי של הכנתה באמצע המאה ה-19.

==קישורים חיצוניים==

* [http://www.foodtimeline.org/christmasfood.html ההיסטוריה של המאכל]

==הערות שוליים==

קטגוריה:מאכלי חג המולד
קטגוריה:עוגות
קטגוריה:קינוחי שוקולד
קטגוריה:המטבח הצרפתי: קינוחים
אחלאם מוסתע'אנמי

אחלאם מוסתע'אנמי ביריד ספרים בביירות, 2012
אחלאם מוסתע'אנמי (בערבית: أحلام مستغانمي; בתעתיק מדויק: אחלאם מסתע'אנמי) היא סופרת ומשוררת אלג'יראית מהמפורסמות ביותר הכותבת בערבית.

==קורות חיים==
אחלאם מוסתע'אנמי היא בתו של מוחמד שריף, ממנהיגי המהפכה באלג'יריה. בוגרת הפקולטה למדעי הרוח באוניברסיטת אלג'יר, (1973). סיימה לימודי דוקטורט בתחום הסוציולוגיה באוניברסיטת סורבון (1982). נישאה לעיתונאי לבנוני ועברה לגור עמו בבירות. שם הקימה בשנת 2003 הוצאת ספרים בשם פרסומי אחלאם מוסתע'אנמי (מנשוראת אחלאם מסתע'אנמי). היא פרסמה שישה ספרים, בהם טרילוגיה נודעת, המורכבת מזיכרון הגוף (ד'אכרת אל-ג'סד) 1993, שיכרון חושים (פודא אל-חואס) 1998, ממיטה למיטה (עאבר סריר) 2003. קובץ שיריה הראשון, על עוגן הימים (עלא מרפא אל-איאם), יצא לאור בשנת 1973. קובץ שיריה האחרון, כזבי דג (אכאד'יב סמכה), יצא לאור בשנת 1993.

הספר זיכרון הגוף זכה להצלחה רבה והיא קיבלה עבורו את מדליית נגיב מחפוז לספרות בשנת 1998. הרומן תורגם לעברית ויצא לאור בשנת 2019 בסדרת מכתוב. נכון ל-2011, מוסתע'אנמי פרסמה כשלושה ספרי פרוזה וארבעה ספרי שירה.

== קישורים חיצוניים ==

* [https://www.ahlammosteghanemi.com/ האתר הרשמי] של אחלאם
* [https://web.archive.org/web/20120609215613/http://penatlas.org/online/index.php?option=com_content&task=view&id=92&Itemid=16 ביוגרפיה קצרה באנגלית]
* 

==הערות שוליים==

קטגוריה:סופרות אלג'יראיות
קטגוריה:משוררות לבנוניות
קטגוריה:ילידות 1953
חור התולעת (מסע בין כוכבים)

ביקום הבדיוני של זיכיון "מסע בין כוכבים", חור התולעת של באג'ור (באנגלית: Bajoran wormhole) הוא אנומליה מרחבית של חור תולעת הממוקמת ליד כוכב הלכת באג'ור. דת הבאג'ורנים מתייחסת אל חור התולעת כאל "מקדש שמיימי". חור התולעת נראה כמו צמצם של אור זהוב מסתחרר המוקף בעננים כחולים, המופיע כאשר ספינות חלל מתקרבות אליו, ונעלם כאשר הן נכנסות לתוכו; כמו כן הוא מופיע גם כאשר ספינת חלל יוצאת ממנו. ניתן לטוס בחור התולעת רק במהירויות דחף (מהירויות הנמוכות ממהירות האור).

חור התולעת מתגלה בפרק הראשון של הסדרה "מסע בין כוכבים: חלל עמוק 9". מתברר כי הוא מוביל ממערכת הכוכבים של באג'ור, הנמצאת ברביע אלפא, אל מערכת הכוכבים אידראן, הנמצאת ברביע גמא, מרחק של 70,000 שנות אור, בקצה השני של הגלקסיה. בשל החשיבות האסטרטגית של תופעה כזו, תחנת החלל "חלל עמוק 9" מעתיקה את מקומה, ממסלול היקפי סביב באג'ור אל קרבת פתחו של חור התולעת.

קציני צי הכוכבים קומנדר בנג'מין סיסקו ולוטטנט ג'דזיה דקס הם הראשונים ליצור קשר עם חור תולעת ועם יוצריה, חייזרים לא גשמיים, המכונים "הנביאים" על פי דת הבאג'ורנים; על ידי הפדרציה הם מכונים פשוט "חייזרי חור התולעת". הם אלה אשר סיפקו את החפצים המקודשים הקרויים "כדורי-נבואה" (Orbs) או "דמעות הנביאים" לבאג'ורנים והם הבסיס של דתם. 

חור התולעת הופך לנקודת עימות בכל הסדרה, שכן הוא מאפשר נסיעה בין רביע אלפא לרביע גמא הנשלט על ידי הדומיניון, ארגון מרושע בראשותו של גזע משני צורה המכונים משתנים. הדומיניון איננו מעוניין כי אף אחת מהמעצמות הגדולות של רביע אלפא לא תשיג דריסת רגל ברביע גמא - ולהפך - מה שמסביר את החשיבות האסטרטגית של חור התולעת בעיניהם. חור התולעת נסגר בשלב מסוים, כתוצאה משימוש באחד מ-"דמעות הנביאים" אשר היה תחת השפעה זמנית של רוחות הפא. מאוחר יותר, חור התולעת הושב לקדמותו, על ידי גילוי של כדור-נבואה נוסף על ידי בנג'מין סיסקו.

==קישורים חיצוניים==
* [http://en.memory-alpha.org/wiki/Bajoran_wormhole Bajoran wormhole] באתר Memory Alpha (ויקי מסע בין כוכבים)

קטגוריה:מסע בין כוכבים - מקומות
הרווק (תוכנית טלוויזיה ישראלית)

הרווק היא תוכנית מציאות ישראלית בת שתי עונות, ששודרה בערוץ 10 בין השנים 2009–2013. התוכנית מבוססת על הפורמט האמריקאי של "הרווק" ששודרה לראשונה בשנת 2002 ברשת ABC.

==הפורמט==
בכל עונה ישנו גבר רווק אחד וקבוצה של נשים רווקות המתחרות על לבו. בעזרת מבחני התאמה שונים וסדרת דייטים מנפה אחת-אחת הגבר עד שנשארות שתי בנות. בשלב זה מחליט הגבר מי המנצחת, והם ממשיכים יחד במערכת יחסים. בעונה הראשונה של התוכנית הרווק היה גיא גיאור שהשתתף קודם לכן בעונה השנייה של "הישרדות". בסיום אותה עונה, בחר הרווק בדפנה דה גרוט כבחירת לבו. העונה השנייה של התוכנית החלה את שידורה ב-12 ביוני 2013, ובה הרווק היה הזמר דודו אהרון שחיפש את בחירת לבו. גמר התוכנית שודר ב-29 באוגוסט 2013 ובו בחר אהרון במתמודדת נטע דנינו כבחירת לבו, זמן קצר לאחר שידור הגמר הודיעו השניים כי הם נפרדו.

==פורמטים דומים בישראל==
בשנת 2003 שודרה בישראל תוכנית המציאות "קחי אותי שרון" המצויה בפורמט דומה בה רווקה בוחרת את בחיר לבה מתוך מגוון רחב של רווקים.

בשנת 2006 שודרה ב-HOT3 תוכנית המציאות "מכל הבנות בעולם" שבדומה לפורמט "הרווק" קבוצה של נשים רווקות התחרו על לבו של הרווק ארי גולדמן.

==העונה הראשונה==
גיא גיאור ודפנה דה גרוט, זוכת העונה הראשונה
בעונה הראשונה הרווק הוא מתמודד "הישרדות" גיא גיאור. בעונה זו בחר הרווק במתמודדת דפנה דה גרוט. השניים היו בני זוג במשך יותר משלוש שנים אך לבסוף נפרדו.

===המתמודדות===
* ויקטוריה אוטנקוב (המודחת הראשונה)
* מאיה חן (המודחת הראשונה)
* יעל בר (המודחת השנייה)
* מיכל בר (המודחת השנייה)
* מיתר דוד (המודחת השלישית)
* קטיה בר (המודחת הרביעית)
* ליאת פרודזון (המודחת החמישית)
* הילה דדי (המודחת השישית)
* קרין שמיר (המודחת השמינית)
* מעין מילס (המודחת התשיעית)
* נועה ביק (המודחת העשירית)
* יעל לוי (המודחת האחת עשרה)
* יסמין סוויסה - הודחה שביעית מהתוכנית והוחזרה לתוכנית על ידי משפחתו של גיא גיאור. (המודחת השתים עשרה)
* ולרי דן (המודחת השלוש עשרה)

המתמודדות שהעפילו לתוכנית הגמר שהתקיימה ב-11 במאי 2010:
* נטלי תורג'מן (המקום השני)
* דפנה דה גרוט (הזוכה)

==העונה השנייה==
[[דודו אהרון ונטע דנינו, זוכת העונה השנייה]]
בעונה השנייה הרווק הוא הזמר דודו אהרון. עונה זו, בניגוד לעונה הקודמת, הייתה בעלת אווירה קלילה והומוריסטית יותר וכן נשאה את הסיסמה "חייבים לחתן את דודו". בעונה זו בחר הרווק במתמודדת נטע דנינו, הזוג נפרד זמן קצר לאחר שידור התוכנית.

===המתמודדות===
*שירן אייזנקוט (המודחת הראשונה)
*לירז בן דהן (בחרה לפרוש והפכה למודחת השנייה)
*בתאל תבורי (המודחת השלישית)
*קרין כהן (המודחת הרביעית)
*אוריאן כהן (המודחת החמישית)
*חני תנעמי (המודחת השישית)
*הודיה ששון (המודחת השביעית)
*ענבל אמירב (המודחת השמינית)
*חן אוחנה (המודחת התשיעית - עשירית)
*אנאל קור (המודחת התשיעית - עשירית)
* כרמית סיאני (המודחת האחת עשרה)
*לפיד סידלר (המודחת השתים עשרה)
*נעה חיו (המודחת השלוש עשרה)

המתמודדות שהעפילו לתוכנית הגמר שהתקיימה ב-29 באוגוסט 2013:
*לירון גולן (המקום השני)
*נטע דנינו (הזוכה)

==ראו גם==
*קחי אותי שרון
*הדור הבא 24/7

==קישורים חיצוניים==
* 

* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ עשר: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
קטגוריה:הרווק
ההד

עמוד השער של "ההד" תשרי תרצ"ד (אוקטובר 1933)
ההד היה ירחון בעל אופי דתי/חרדי לאומי, שראה אור בירושלים בשנים 1953-1925. 

את כתב העת מימן האגף החרדי של קרן קיימת לישראל. העורך הראשון היה הרב חנוך הניך בורנשטיין, ולאחריו שימש בתפקיד במשך כעשרים וחמש שנים הסופר ואיש הרוח ר' בנימין, שאף כתב לא מעט מן הכתובת והמאמרים שהופיעו בעיתון בשנים הראשונות. אופיו של הירחון היה ייחודי, והוא עסק בו בזמן בסוגיות דתיות, לאומיות, יישוביות ופוליטיות. אחת ממטרותיו העיקריות הייתה לקרב את הציבור היהודי האורתודוקסי לעשייה הציונית והלאומית בארץ ישראל, ומסיבה זו תמכו בהפקתו קרן קיימת לישראל וקרן היסוד. 

הגיליונות הראשונים הודפסו במכונת כתיבה פשוטה. בהמשך החל להיות מודפס בבתי דפוס בירושלים. בשנת 1932 גדל מספר העמודים ל-32 בגיליון והעטיפה הוחלפה לאיכותית יותר ועליה גם פרסומות. בשלב מסוים הובטחה לחותמים על כתב העת מתנה מיוחדת - אחד מספריו של רבי בנימין.

המאמרים שפורסמו בכתב העת הוקדשו לדמויותיהם של רבנים ואישי ציבור שהזדהו עם התנועה הלאומית היהודית ועם מטרותיה; לתיאור הקמתם של מוסדות דת, חינוך ומדינה בארץ ישראל; לדיונים אידאולוגיים בנושא השפה העברית, התנועה הציונית הדתית, המעש ההתיישבותי הציוני בארץ ישראל ועוד. בין הכותבים היו אישים דוגמת הרב אברהם יצחק הכהן קוק וש"י עגנון. תפוצתו של ההד הייתה בחלק מן השנים רחבה למדי, והוא הופץ גם בקהילות יהודיות באירופה, בארצות הברית ובדרום אמריקה.

==קישורים חיצוניים==
* ז. אוריאל, [http://jpress.org.il/Olive/APA/NLI_heb/SharedView.Article.aspx?href=HAOLAM%2F1931%2F11%2F17&id=Ar02101&sk=546E1E33 "ההד": להכנסו לשנה השביעית לקיומו], העולם, 17 בנובמבר 1931, עמ' 19
*
*
*אבי-רם צורף, קדמה מזרחה: ר' בנימין, דו-לאומיות וציונות-שכנגד, מרכז זלמן שזר, 2023. 
* 
* 
* 
* 
* 
* 
* 
* 
* 
* 
* 
* 
* 
* 
* 

קטגוריה:כתבי עת בעברית
קטגוריה:היישוב: כתבי עת
קטגוריה:כתבי עת לחרדים
קטגוריה:כתבי עת לחברה ופוליטיקה
אנאבלה יעקב

אַנַאבֶּלָה יעקב-קלנר (26 במאי 1941 – 21 בנובמבר 2019) הייתה שחקנית תיאטרון ישראלית.

==ביוגרפיה==
נולדה ברומניה לאב כנר ולאם עקרת בית. בוגרת בית הספר לאמנויות בבוקרשט. ב-1963, כשהייתה בת 22, עלתה לישראל עם הוריה.

יעקב החלה את דרכה כשחקנית בישראל, כשהשתתפה במופעים שהעלה שמעון דז'יגאן. בין היתר, גילמה את לאה בהצגה ביידיש "הדיבוק" בהפקה היחידה של העלאת מחזה זה בשפה היידית בישראל. עם סיום לימודי העברית, שיחקה ב"תיאטרון השדרה" של מנחם גולן.

בשנת 1967 הייתה מועמדת לפרס כינור דוד. בשנת 1999 זכתה בפרס אדית וישראל פולק ובשנת 2000 יצגה את ישראל בפסטיבל הסרטים הבינלאומי בסלוניקי כשחקנית ראשית בסרט "הו, חיים חיים".

בשנת 1992 הצטרפה יעקב לתיאטרון יידישפיל ומאז השתתפה במרבית הצגותיו תחת שם הבמה אנאבלה. ב-1995 השתתפה בהצגה "מירל'ה אפרת" מאת יעקב גורדין, ב-1997 השתתפה בהצגה "סנדר בלאנק ויורשיו" מאת שלום עליכם וב-1999 בהצגה "קשה להיות יהודי" לצד מוניקה ורדימון וישראל טרייסטמן. ב-2002 השתתפה בהצגה "הפרדס" מאת יוסף בר יוסף. ב-2003 גילמה אחות לצד שלמה בר אבא ומוני מושונוב בהפקה המשותפת לתיאטרון יידישפיל והבימה "הקומיקאים" מאת ניל סיימון בבימויו של אילן רונן.

ב-2004 גילמה דודה קולומביאנית בסרט שביים שי כנות וכתב רשף לוי "אהבה קולומביאנית" והשתתפה בהצגה "החזן מווילנה". ב-2005 השתתפה בהצגה "אהבה אחרונה" על פי יצחק בשביס זינגר וב-2008 בהצגה "ילדי הצל" מאת בן ציון תומר. באותה שנה שיחקה בקומדיית המצבים "קוויקי" בערוץ 2 את פאני לובין, בת דמותה של המורה למשחק פאני לוביץ'. ב-2011 השתתפה בסרטו של דן וולמן ע"פ ספרה של שולמית לפיד בעל אותו השם "גיא אוני". באותה שנה שיחקה בהצגה "קופות הסתרים של נשות העיירה". 

ב-2013 שיחקה את פרציפלוכא, במחזה "סולומון גריפ" מאת חנוך לוין. באותה שנה השתתפה בתפקיד אורח בסדרה "בלתי הפיך" בערוץ 2 ובסדרת הטלוויזיה "המגפה" בבימויו של ימי ויסלר ב-HOT. ב-2014 השתתפה בסרט "מיתה טובה" שכתבו וביימו שרון מימון וטל גרניט והופיעה במחזה המוזיקלי "געבירטיג" מאת יהושע סובול. ב-2015 שיחקה בהצגה "מועדון האלמנות העליזות" מאת איוון מנצ'ל בתפקיד דוריס, לצד מרים זהר. בשנת 2019 זכתה בפרס מפעל חיים מטעם הרשות הלאומית לתרבות היידיש. 

אנאבלה נפטרה ב-21 בנובמבר 2019. הייתה גרושה ואם לבת.

==קישורים חיצוניים==

* 
* ענת מוניץ, [http://www.habama.co.il/Pages/Description.aspx?Subj=1&Area=1&ArticleId=16061 "ההצלחה שלו היא ההצלחה שלנו"], ראיון באתר "הבמה", 21 בנובמבר 2011

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:עולות בשנות ה-1960
קטגוריה:עולים בשנות ה-1960
קטגוריה:שחקני תיאטרון יידיש
קטגוריה:שחקניות יידישאיות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ישראליות שנולדו ב-1941
קטגוריה:ישראלים שנולדו ב-1941
קטגוריה:ישראליות שנפטרו ב-2019
קטגוריה:ישראלים שנפטרו ב-2019
רוקחת הרפואות מסיילם

רוקחת הרפואות מסיילם (באנגלית: The Physick Book of Deliverance Dane) הוא רומן היסטורי מאת קתרין האו אשר יצא לאור בשנת 2009. הספר מציג 2 תקופות, לכל אחת גיבורה משלה: א. 1991 (ימינו) - בה הגיבורה היא קוני גודווין, סטודנטית לדוקטורט בהיסטוריה אמריקנית; ב. 1681-1692 (ימי הביניים - תקופת ציד המכשפות בסיילם) - בה הגיבורה היא דליוורנס (ליווי) דיין, מרפאה אשר מואשמת בכישוף.

הספר הגיע למקום השני ברשימת רבי המכר של הניו יורק טיימס במהלך חודש יוני 2009 (סיפורת-כריכה קשה).

הספר תורגם מאנגלית לעברית בשנת 2011 על ידי יעל אכמון ויצא לאור בכנרת זמורה-ביתן דביר.

== קישורים חיצוניים ==
* [http://www.ynet.co.il/home/1,7340,L-860-202-29419405,00.html ביקורת בעברית על הספר ב-ynet]
* [http://simania.co.il/book_reviews.php?itemId=937312 ביקורות שונות בעברית על הספר באתר simania]
* 

== הערות שוליים ==

קטגוריה:רומנים היסטוריים
קטגוריה:ספרי 2009
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
תומר חנצ'ינסקי

תומר חנצ'ינסקי (נולד ב-1 בדצמבר 1984) הוא כדורגלן עבר קנדי-ישראלי ששיחק בעמדת השוער.

== קריירה ==
חנצ'ינסקי נולד בישראל ועבר עם משפחתו לקנדה בגיל צעיר. ב-2007 חתם בקבוצת הכדורגל המקצוענית הראשונה שלו, טורונטו מה-MLS, אך לא שותף במשחקי הקבוצה. כעבור מספר חודשים עבר לקבוצת הכדורגל באולמות דטרויט איגנישן. לאחר שנה חזר לכדורגל בקבוצת ג'רזי אקספרס, ובאמצע העונה עבר לקבוצת ניסטרו אוטאץ' ממולדובה, שם שיחק שלושה משחקים בלבד לפני שחזר בתחילת 2009 לארצות הברית, לקבוצת האריסברג איילנדרס.

עונה לאחר מכן חזר חנצ'ינסקי לאירופה, וחתם בקבוצת וואסאן פאלוסוורה הפינית. בסוף 2011 עבר לקבוצת ארברו השוודית.

ב-31 בדצמבר 2012 חתם במכבי תל אביב אך התקשה למצוא מקום בסגל הקבוצה.<ref></ref> ב-25 במרץ 2013 ערך את הופעת הבכורה שלו בנבחרת קנדה, במשחק ידידות נגד . בינואר 2014 הושאל להכח עמידר רמת גן מהליגה הלאומית. באוגוסט 2014 הושאל להפועל רמת השרון, לאחר שירדה לליגה הלאומית.

ב-22 בינואר 2015 חזר לפינלנד וחתם ברובניימן פאלוסאורה. בינואר 2016 חתם בקבוצת הלסינגבורג מליגת העל השוודית.

ב-15 בדצמבר 2016 חתם בשמרוק רוברס מליגת העל האירית. ביולי 2018 עזב לאחר שהודח מההרכב במשך תקופה והפך לשוער השני של הקבוצה בעקבות החתמת אלן מנוס.<ref></ref>

== תארים ==
; מכבי תל אביב
* אליפות: 2012/2013

==קישורים חיצוניים==

* [http://football.org.il/Leagues/Pages/PlayerDetails.aspx?PLAYER_ID=144233 עמוד השחקן]באתר ההתאחדות לכדורגל בישראל

==הערות שוליים==

קטגוריה:ישראלים שהיגרו לקנדה
קטגוריה:ספורטאים יהודים קנדים
קטגוריה:כדורגלנים קנדים
קטגוריה:בוגרי אוניברסיטת פיירלי דיקינסון
קטגוריה:שוערי כדורגל קנדים
קטגוריה:שוערי כדורגל ישראלים
קטגוריה:בת ים: כדורגלנים
קטגוריה:כדורגלני טורונטו
קטגוריה:כדורגלני ארברו
קטגוריה:כדורגלני מכבי תל אביב
קטגוריה:כדורגלני הכח עמידר רמת גן
קטגוריה:כדורגלני הפועל רמת השרון
קטגוריה:כדורגלני וסאן פאלוסאורה
קטגוריה:כדורגלני הלסינגבורג
קטגוריה:כדורגלני שמרוק רוברס
קטגוריה:ספורטאים זרים בשוודיה
קטגוריה:ספורטאים זרים בפינלנד
קטגוריה:ספורטאים זרים באירלנד
קטגוריה:כדורגלני נבחרת קנדה
קטגוריה:ישראלים שנולדו ב-1984
מכפלה חצי ישרה

מכפלה חצי ישרה של חבורות היא פעולה היוצרת משתי חבורות <math>H</math> ו-<math>K</math> חבורה חדשה <math>G = H \rtimes K</math>.

== הגדרה ==

יהיו <math>H</math> ו-<math>K</math> חבורות. נניח ש-<math>K</math> פועלת על <math>H</math> באמצעות אוטומורפיזם, כלומר: קיים הומומורפיזם <math>\rho : K \to \mathrm{Aut}(H)</math> המתאים לכל איבר ב-<math>K</math> אוטומורפיזם על <math>H</math>. לשם קיצור נסמן <math>(\rho(k))(h) = {}^k h</math>.

נגדיר פעולה על הקבוצה <math>G = H \times K = \left\{ (h,k) \ | \ h \in H , k \in K \right\}</math> באופן הבא:
: <math>(h_1 , k_1) \cdot (h_2 , k_2) := (h_1 \cdot {}^{k_1}h_2 , k_1 k_2 )</math>.
זו חבורה מסדר <math>|G| = |H| \cdot |K|</math> (שכן יש יחידה <math>1_G = (1_H,1_K)</math> וכל איבר הפיך <math>(h,k)^{-1} =( {}^{k^{-1}}h^{-1},k^{-1})</math>) שנסמנה <math>G = H \rtimes K</math>.

== תכונות ==

* אם מזהים <math>H \cong \{ (h,1) | h \in H \}</math> ו-<math>K \cong \{ (1,k) | k \in K \}</math> אזי <math>H \cap K = 1</math> ו-<math>H</math> תת-חבורה נורמלית של <math>G</math>.

==קישורים חיצוניים==
* 

קטגוריה:תורת החבורות